**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL nekilnojamojo daikto PIRKIMO savivaldybės nuosavybėn IR Jo PERDAVIMO VALDYTI, NAUDOTI IR DISPONUOTI PATIKĖJIMO TEISE**

2019 m. lapkričio 6 d. Nr. T1-325

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu ir 12 straipsnio 2 dalimi, Klaipėdos miesto savivaldybės turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Klaipėdos miesto savivaldybės tarybos 2011 m. lapkričio 24 d. sprendimu Nr. T2-378 „Dėl Klaipėdos miesto savivaldybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunkčiu, Žemės, esamų pastatų ar kitų nekilnojamųjų daiktų įsigijimo arba nuomos teisių ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos teisių ar teisių į šiuos daiktus įsigijimo tvarkos aprašo patvirtinimo ir Lietuvos Respublikos Vyriausybės 2003 m. birželio 25 d. nutarimo Nr. 841 „Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo“ pripažinimo netekusiu galios“, 67 punktu, Butų Klaipėdos mieste pirkimo skelbiamų derybų būdu sąlygų aprašo, patvirtinto Klaipėdos miesto savivaldybės administracijos direktoriaus 2019 m. kovo 12 d. įsakymu Nr. AD2-217 „Dėl gyvenamųjų patalpų Klaipėdos mieste pirkimo skelbiamų derybų būdu“, 44 punktu ir atsižvelgdama į Klaipėdos miesto savivaldybės administracijos direktoriaus 2019 m. rugpjūčio 8 d. įsakymu Nr. AD2-1286 „Dėl gyvenamųjų patalpų Klaipėdos mieste pirkimo skelbiamų derybų būdu“ sudarytos Gyvenamųjų patalpų (butų) Klaipėdos mieste pirkimo skelbiamų derybų būdu bendruomeniniams vaikų globos namams steigti komisijos 2019 m. spalio 11 d. Buto pirkimo ataskaitą Nr. VS-5245, Klaipėdos miesto savivaldybės taryba nusprendžia:

1. Pirkti Klaipėdos miesto savivaldybės nuosavybėn gyvenamąsias patalpas – butą H. Manto g. 73-(*duomenys neskelbtini*), Klaipėdoje (toliau – Butas) (unikalus Nr. (*duomenys neskelbtini*), bendras plotas – 114,64 kv. metro), su priklausiniu ūkinio pastato dalimi H. Manto g. 73, Klaipėdoje (unikalus Nr. *(duomenys neskelbtini*), 103/200 dalys – 22,66 kv. metro), už 124 300,00 Eur.

2. Perduoti Butą patikėjimo teise BĮ Klaipėdos vaikų globos namams „Rytas“, įvykdžius Buto pirkimo procedūras ir Butui nuosavybės teise priklausant Klaipėdos miesto savivaldybei.

Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui arba Regionų apygardos administraciniam teismui, skundą (prašymą) paduodant bet kuriuose šio teismo rūmuose, per vieną mėnesį nuo šio sprendimo paskelbimo dienos.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Turto skyriaus vyriausioji specialistė

Simona Razgutė-Mažūnienė, tel. 39 61 80

2019-10-11